**Columbus** on kauppakeskus Helsingin Vuosaaressa, aivan Vuosaaren metroaseman vieressä. Sen omistaa NREP. Columbus valmistui syksyllä 1996. Kauppakeskuksen pinta-ala on nykyisin yli 20 000 m².

Kauppakeskus Columbus marraskuussa 2020.
Kauppakeskuksen vieressä pohjoispäässä sijaitsevat Mosaiikkitori, monitoimitalo Vuotalo ja Vuosaaren urheilutalo sekä eteläpäädyssä palvelukeskus Albatrossi ja vuonna 2006 valmistunut tornitalo Cirrus.

Historia
--------

### Pauligin aika (1996–2006)

Kahvista ja mausteistaan tunnettu perheyhtiö Paulig omisti maata Vuosaaren keskustassa. 1990-luvun alun laman aikana yhtiö alkoi rakentaa alueelle liiketiloja itse, sillä sopivia sijoittajia ei ollut tarjolla.

Columbus-kauppakeskus valmistui syksyllä 1996, pari vuotta ennen kuin Vuosaaren metrohaara ja sen kolme asemaa (Puotila, Rastila ja Vuosaari) otettiin käyttöön. Kauppakeskus jäi pienen kokonsa vuoksi hieman suurten kauppakeskusten jalkoihin*lähde?*, joten sitä päätettiin laajentaa itään päin noin 7 000 m²*lähde?*. 

Laajennus aloitettiin kesäkuussa 2005 ja se valmistui jouluna 2006*lähde?*. Laajennuksen jälkeen kauppakeskuksen pinta-ala oli yli 20 000 m² ja pysäköintipaikkojen lukumäärä nousi 700:sta 1000:een. Laajennusosassa sijaitsivat K-Supermarket, Posti, Tokmanni sekä Jysk ja pienvarastoja vuokraava yritys Cityvarasto.*lähde?*

Vuonna 2005 Columbuksen yhteenlaskettu myynti oli 65 miljoonaa euroa.

### Cityconin aika (2006–2021)

Vuonna 2006 kauppakeskuksessa oli noin kuusikymmentä vuokralaista. Paulig myi ydinliiketoimintaansa kuulumattoman Columbuksen kiinteistön Cityconille 80 miljoonalla eurolla. Paulig käytti osan kauppahinnasta uuteen Vuosaareen rakentamaansa paahtimoon.

Syksyllä 2007 valmistui laajennus, johon tuli muun muassa K-Citymarket. Kauppakeskuksen vuokrattava pinta-ala nousi 20 000 neliöön. Kauppakeskuksen K-Citymarket kuitenkin kutistettiin takaisin K-Supermarketiksi syksyllä 2016. Myöhemmin viereen avattiin UFF.

Heinäkuussa 2012 kauppakeskuksessa putosi noin viiden neliömetrin kokoinen lasi kymmenen metrin korkeudesta. Kukaan ei loukkaantunut.

Helmikuussa 2019 Paulig ja Citycon tekivät Bonavan kanssa kiinteistökaupan esisopimuksen Vuosaaressa sijaitsevista tonteista. Alue sijoittuu Vuosaareen, Aurinkolahden pohjoisosaan metroaseman, kauppakeskus Columbuksen ja muiden Vuosaaren toimintojen keskelle. Bonava aikoi ostaa Vuosaaresta noin 32 000 kerrosneliötä rakennusoikeutta omistus- ja vuokra-asunnoille.

### NREP:n aika (2021–)

Lokakuussa 2021 uutisoitiin NREP:n ostavan Columbuksen.

Liikkeitä
---------

Kauppakeskus Columbuksessa sijaitsee runsaasti päivittäistavaroihin, pukeutumiseen, kauneuteen, kotiin ja vapaa-aikaan suuntautuvia liikkeitä, ravintoloita sekä palveluita. Columbuksessa toimivat muun muassa Alko, R-kioski, S-market, K-Supermarket, Lindex, Hesburger, Subway, Kotipizza, Apteekki, Tokmanni, Saiturinpörssi, Cityvarasto, Fida Lähetystori Columbus, UFF ja Lidl.

Kuvagalleria
------------

* Pohjoinen Mosaiikkitorin puoleinen sisäänkäyntiPohjoinen Mosaiikkitorin puoleinen sisäänkäynti
* PysäköintihalliPysäköintihalli
* K-Supermarket (aiemmin K-Citymarket)K-Supermarket (aiemmin K-Citymarket)
* S-marketS-market
* Näkymää Columbuksessa pohjoisesta osasta nähtynäNäkymää Columbuksessa pohjoisesta osasta nähtynä

Lähteet
-------

1. 1 2  Kauppakeskukset 2019 (PDF) Suomen Kauppakeskusyhdistys ry. Viitattu 1.7.2020.
2. 1 2  Kauppakeskukset (pdf) *Suomen Kauppakeskusyhdistys ry*.  2021. Viitattu 22.7.2021.
3. 1 2  Pietiläinen, Jari: Suuri helsinkiläinen kauppakeskus vaihtaa omistajaa – kävijöitä vuodessa lähes 6 miljoonaa *Helsingin Uutiset*.  28.10.2021. Viitattu 12.4.2022.
4. 1 2 3  Paulig myy Columbus-kauppakeskuksen *mtvuutiset.fi*.  16.6.2006. Viitattu 25.6.2020.
5. 1 2 3  Paulig myi Columbus- kiinteistön Cityconille *Helsingin Sanomat*.  17.6.2006. Viitattu 25.6.2020.
6. ↑  Citymarket kutistuu supermarketiksi Vuosaaressa *Helsingin Uutiset*.  17.7.2016. Viitattu 15.5.2021.
7. ↑  Kauppakeskuksen kattolasi putosi murusina alas *iltalehti.fi*.  4.7.2012. Iltalehti. Viitattu 4.7.2012.
8. ↑  Eeva Törmänen: Bonava aikoo ostaa 32 000 kerrosneliötä rakennusoikeutta Helsingistä – asuntoja sadoille uusille asukkaille *Tekniikkatalous*. Viitattu 25.6.2020.
9. ↑  Kiinteistösijoitus- ja kehitysyhtiö NREP osti loppuvuodesta Columbuksen *Vuosaari-lehti*.  6.4.2022. Viitattu 12.4.2022.

Aiheesta muualla
----------------

* Kuvia tai muita tiedostoja aiheesta **Kauppakeskus Columbus** Wikimedia Commonsissa

* Kauppakeskuksen kotisivut